stanford-oval/wikipedia huggingface dataset:
เทนิกี
สถานที่ตั้ง > แหล่งศึกษาที่ 2 และ 3

แหล่งศึกษาที่ 2 ครอบคลุมเนินเขาที่มีความยาว 1,500 เมตรและกว้าง 500 เมตร โดยทอดยาวจากเหนือจรดใต้ จุดสูงสุดของแหล่งนี้อยู่สูงจากพื้นหุบเขา 200 เมตร และมีผนังหินสี่เหลี่ยมผืนผ้าล้อมรอบแท่นยกพื้นขึ้น ชเรอร์สและคณะ มีความเห็นว่าแท่นนี้น่าจะใช้สำหรับประกอบพิธีกรรมอย่างครั้งคราว เนินเขาแห่งนี้รายล้อมไปด้วยขั้นบันได โดยบางขั้นมีกำแพงหินแห้งรายล้อม
แหล่งศึกษาที่ 3 ในหุบเขาทางตะวันออกของแม่น้ำซาฮานาโฟ มีพื้นที่ป่าไม้ถูกกั้นด้วยกำแพงหินแห้งทรงสี่เหลี่ยม ภายในกำแพงหินแห้งทรงอื่นพอเห็นบ้าง ชเรอร์สและคณะ พบว่าซากกำแพงหินแห้งที่ไม่ได้ตกแต่งมีความสูงไม่เกิน 1 เมตร กำแพงทิศเหนือด้านหนึ่งยาว 120 เมตร และอีกด้านทางทิศตะวันออกยาว 750 เมตร ทอดยาวจากเหนือไปจนถึงตะวันออกเฉียงเหนือและ/หรือใต้ไปจนถึงตะวันตกเฉียงใต้ อีกทั้งทางตอนเหนือยังพบกำแพงหินแห้งทรงกลม 2 แห่ง กำแพงแต่ละแห่งมีเส้นผ่านศูนย์กลางและความสูง 1.5 เมตร มีการค้นพบโบราณวัตถุ เป็นเศษเครื่องเคลือบเซลาดอนของจีน และเครื่องปั้นดินเผาจากเอเชียตะวันออกเฉียงใต้ซึ่งมีอายุช่วงศตวรรษที่ 11 และ 14 ระหว่างกำแพงหินสี่เหลี่ยมและกำแพงที่มีขนาดยาว 750 เมตร
สถานที่ตั้ง > แหล่งศึกษาที่ 4 และ 5

แหล่งศึกษาที่ 4 และ 5 ทางทิศตะวันตกและตะวันออกของแม่น้ำซาโฮนาโฟตามลำดับ พบว่ามีเหมืองหินทราย ซึ่งใช้เป็นวัตถุดิบของแม่พิมพ์ที่ขุดบางส่วนได้ที่พบในเหมืองเหล่านี้คล้ายคลึงกับวัตถุดิบของแม่พิมพ์ที่ใช้สร้างกำแพงค้ำยันหินภายในแหล่งศึกษาที่ 1 และ 8 ซึ่งเหมืองหินทั้งสองแห่งอยู่ตรงกลางระหว่างกัน (ระยะห่างจากเหมืองหินไปยังกำแพงแต่ละด้านประมาณ 1–1.5 กิโลเมตร (0.62–0.93 ไมล์) ชเรอร์สและคณะ เชื่อว่าเป็นไปได้หรือไม่ที่กำแพงค้ำยันหินเหล่านี้อาจสร้างด้วยแม่พิมพ์ที่นำมาจากเหมืองหินทรายจากแหล่งศึกษาที่ 4 และ 5
สถานที่ตั้ง > แหล่งศึกษาที่ 6 และ 7

กำแพงหินแห้ง "มั่นคงและโอฬาร" เรียงตัวกันเป็นวงกลมเกือบปิดวงซึ่งมีเส้นผ่านศูนย์กลาง 150 เมตร ตั้งอยู่ในแหล่งศึกษาที่ 6 กำแพงนี้สร้างจากหินทรายและหินกรวด กำแพงนี้มีลักษณะไม่ต่อเนื่องในส่วนทางเหนือ ทางะวันออก และทางใต้ ไม่พบการรื้อถอนปรากฏชัดแจ้ง ลักษณะภูมิประเทศของที่นี้ลาดเอียงไปทางเหนือ ทำให้ไม่อาจชมเส้นขอบฟ้าเมื่อหันไปทางนั้น เมื่อประกอบกับความไม่ต่อเนื่องของวงกลม ชเรอร์สและคณะ เห็นว่าไม่น่าจะเป็นไปได้ที่โครงสร้างดังกล่าวจะเป็นจุดรวมพล และเมื่อไม่พบการรื้อถอนเพื่อที่จะอธิบายช่องเปิดในขอบเขตของกำแพงหินเรียงกันเป็นวงกลม ทำให้ไม่น่าจะเป็นกรงขังสัตว์บางชนิด ชเรอร์สและคณะ คงมองว่ายังเป็นปริศนาให้ตระหนัก
ในทางกลับกัน แหล่งศึกษาที่ 7 สันนิษฐานว่าเป็นจุดสังเกตการณ์ที่น่าสนใจ เนื่องจากมีทัศนียภาพเหมาะสมจากยอดหน้าผาของแหล่งนี้ ซึ่งยังประกอบไปด้วยขั้นลดหลั่นและกำแพงหินแห้งหลายแห่งอีกด้วย
สถานที่ตั้ง > แหล่งศึกษาที่ 8

เมื่อห่างจากทางใต้ของแหล่งศึกษาที่ 7 ประมาณ 600 เมตร พบว่าเป็นแหล่งศึกษาที่ 8 รู้จักกันว่าเป็นแหล่งศึกษารูปหัวใจ แอ่งหินที่เกิดจากการกัดเซาะของแม่น้ำไหลซึ่งมีสถาปัตยกรรมตัดหิน ขั้นลดหลั่น และผนังหินทรายแกะสลัก ขั้นลดหลั่นที่มนุษย์สร้างขึ้นในแหล่งศึกษาที่ 8 ครอบคลุมพื้นที่ประมาณ 20 เฮกตาร์ (49 เอเคอร์) โดยขั้นลดหลั่นที่ใหญ่ที่สุดครองพื้นที่ 1,200 ตารางฟุต (13,000 ตารางฟุต) โครงสร้างทางโบราณคดีหลักของแอ่งหินนี้ประกอบด้วยซุ้มหินตัดหลายสิบช่อง กำแพงหินทราย หินแกะสลัก ช่องหินเจาะ เรียกว่า Petit Grotte [ตามต้นฉบับ] และแหล่งพักพิงหินตัดมีกำแพงล้อม เรียกว่า Grande Grotte
แผนที่แหล่งโบราณคดีเทนิกี
แหล่งพักพิงบนหินแหล่งศึกษาที่ 1 ภาพถ่ายตอนขุดค้นในปี ค.ศ. 2022
ซุ้มหลักภายในแหล่งศึกษาที่ 1
หุบเขาแม่น้ำครอบคลุมแหล่งศึกษาที่ 8 ของเทนิกี
เทรเวอร์ กูซ

เทรเวอร์ กูซ (อังกฤษ: Trevor Gouws) นักมวยสากลชาวแอฟริกาใต้ สถิติการชก 19 ครั้ง ชนะ 11 (น็อค 9) เสมอ 1 แพ้  7
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นซูเปอร์แบนตัมเวทเมื่อ 11 เมษายน 2546 แพ้น็อค สมศักดิ์ สิงห์ชัชวาลย์ ยก 12 ที่ ชุมพร
เซเรนา วิลเลียมส์

เซเรนา จาเมกา วิลเลียมส์ (อังกฤษ: Serena Jameka Williams) เกิด: 26 กันยายน ค.ศ. 1981 เป็นนักเทนนิสอาชีพชาวอเมริกันมือวางอันดับ 41 ของโลกคนปัจจุบันและอดีตมือวางอันดับของโลก 1 จำนวน 319 สัปดาห์ (รวมถึงจำนวน 186 สัปดาห์ติดต่อกัน) เธอได้รับการยกย่องให้เป็นผู้เล่นหญิงที่เก่งที่สุดในประวัติศาสตร์รวมถึงเป็นหนึ่งในนักกีฬาหญิงที่ยิ่งใหญ่ที่สุดคนหนึ่ง วิลเลียมส์เป็นเจ้าของตำแหน่งชนะเลิศรายการแกรนด์สแลมในประเภทหญิงเดี่ยวจำนวน 23 สมัยซึ่งเป็นสถิติมากที่สุดในยุคโอเพน และเป็นสถิติอันดับสองในประวัติศาสตร์รองจาก มาร์กาเร็ต คอร์ต ตำนานชาวออสเตรเลีย (24 สมัย) เธอเป็นมือวางอันดับ 1 ของโลกถึง 8 ครั้งในช่วงระหว่าง ค.ศ. 2002-2017
วิลเลียมส์ครองตำแหน่งชนะเลิศรายการแกรนด์สแลมมากที่สุดในบรรดาผู้เล่นหญิงทุกคนที่ยังคงเล่นอยู่ในปัจจุบัน ทั้งในประเภทเดี่ยว คู่ และ คู่ผสม แชมป์แกรนด์สแลมจำนวน 39 รายการของเธอถือเป็นสถิติอันดับที่ 3 ตลอดกาลและอันดับ 2 ในยุคโอเพน ประกอบด้วย : 23 รายการในประเภทเดี่ยว, 14 รายการในประเภทคู่ และ 2 รายการในประเภทคู่ผสม เธอเป็นผู้เล่นหญิงคนล่าสุดที่สามารถคว้าแชมป์แกรนด์สแลมได้ 4 รายการติดต่อกัน (ค.ศ. 2002–03 และ 2014–15) และเป็นผู้เล่นคนที่ 3 ที่ทำสถิติดังกล่าวได้สองครั้ง ต่อจาก ร็อด เลเวอร์ และ สเตฟฟี กราฟ เธอยังเป็นผู้เล่นคนล่าสุดที่ได้แชมป์แกรนด์สแลมในทุกพื้นผิวสนาม (ฮาร์ดคอร์ต, คอร์ตดิน และ คอร์ตหญ้า) ในหนึ่งปีปฏิทิน (ค.ศ. 2015) นอกจากนี้ เธอและพี่สาว (วีนัส วิลเลียมส์) ยังเป็นคู่นักเทนนิสหญิงคู่ล่าสุดที่คว้าแชมป์แกรนด์สแลมได้ 4 รายการติดต่อกัน (ค.ศ. 2009-2010)
วิลเลียมส์ทำสถิติชนะเลิศรายการแกรนด์สแลมในประเภทหญิงเดี่ยวบนฮาร์ดคอร์ตจำนวน 13 รายการ และยังเป็นเจ้าของสถิติยุคโอเพนในการชนะเลิศแกรนด์สแลมออสเตรเลียนโอเพน 7 สมัย และเป็นหนึ่งในสองผู้เล่นที่ชนะเลิศรายการยูเอสโอเพน 6 สมัย รวมถึงเป็นเจ้าของสถิติคว้าชัยชนะจากการแข่งขันรายการแกรนด์สแลมในประเภทหญิงเดี่ยวจำนวน 367 นัด และเธอยังเป็นผู้เล่นหญิงเพียงคนเดียวที่สามารถคว้าแชมป์แกรนด์สแลมหลังจากอายุครบ 30 ปี ได้ถึง 10 รายการ
เธอและพี่สาวของเธอถือเป็นหนึ่งในคู่นักเทนนิสหญิงที่ประสบความสำเร็จมากที่สุดตลอดกาล โดยสามารถคว้าตำแหน่งชนะเลิศแกรนด์สแลมประเภทคู่ร่วมกันได้ 14 รายการและไม่เคยพ่ายแพ้ในรอบชิงชนะเลิศแกรนด์สแลมประเภทคู่ตลอด 14 รายการที่จับคู่กัน และแชมป์แกรนด์สแลมหญิงคู่จำนวน 14 รายการดังกล่าวยังถือเป็นสถิติที่มากที่สุดเป็นอันดับที่ 3 ตลอดกาลอีกด้วย เซเรนา วิลเลียมส์ ยังคว้าเหรียญทองจากการกีฬาโอลิมปิกได้ถึง 4 เหรียญ โดยแบ่งเป็นประเภทเดี่ยว 1 ครั้ง และประเภทคู่ร่วมกับพี่สาวของเธออีก 3 ครั้ง ซึ่งถือเป็นสถิติการคว้าเหรียญทองที่มากที่สุดของนักเทนนิสหญิงในกีฬาโอลิมปิก โดยทั้งวีนัสและเซเรนายังถือเป็นนักเทนนิสหญิงเพียงสองคนในประวัติศาสตร์ที่สามารถคว้าเหรียญทองโอลิมปิกได้ทั้งในประเภทเดี่ยวและประเภทคู่
วิลเลียมส์ถือเป็นนักกีฬาหญิงที่ทำรายได้มากที่สุดตลอดกาล และยังได้รับการจัดอันดับโดยนิตยสารฟอบส์ให้เป็นนักกีฬาหญิงที่มีรายได้สูงที่สุดในปี 2016 และ 2017 นอกจากนี้เธอยังได้รับรางวัลนักกีฬาหญิงยอดเยี่ยมประจำปีของโลก (Laureus Sportswoman of the Year' award) 4 สมัย
ประวัติและชีวิตในช่วงต้น

วิลเลียมส์เกิดในเมืองแซกินอว์ รัฐมิชิแกน เป็นบุตรสาวของ ออราซีน ไพรซ์ และ ริชาร์ด วิลเลียมส์ และเป็นลูกคนสุดท้องในลูกสาวห้าคนของไพรซ์: เธอมีพี่สาวต่างมารดาได้แก่ Yetunde, Lyndrea และ Isha Price และพี่สาวร่วมบิดามารดาคือ วีนัส และ เธอยังมีพี่น้องต่างบิดาอีกอย่างน้อย 7 คน เมื่อเธอยังเด็ก ครอบครัวของเธอย้ายไปคอมป์ตัน แคลิฟอร์เนีย ซึ่งวิลเลียมส์เริ่มเล่นเทนนิสเมื่ออายุ 4 ขวบ พ่อของเธอได้สอนหนังสือให้กับเธอและพี่สาวของเธอโดยเป็นการเรียนที่บ้าน แม้ว่าในช่วงแรกพ่อแม่ของเธอได้ทำหน้าที่เป็นผู้ฝึกสอนเทนนิสให้กับเธอ แต่เธอก็ได้รับการพัฒนาและคำแนะนำจากผู้ฝึกสอนชื่อดังคนอื่นๆ
เมื่อวิลเลียมส์อายุได้ 9 ขวบ เธอและครอบครัวของเธอย้ายจากคอมป์ตันไปยัง เวสต์ปาล์มบีช ฟลอริดา เพื่อที่เธอจะได้เข้าเรียนที่โรงเรียนสอนเทนนิสของริก แมคชี ผู้ฝึกสอนเทนนิสชื่อดัง ซึ่งแมคชี ไม่ได้เห็นด้วยกับพ่อของวิลเลียมส์ในทุกเรื่อง แต่เขาก็ให้ความเคารพต่อครอบครัวของวิลเลียมส์เสมอและดูแลวิลเลียมส์เสมือนเป็นลูกสาวของเขาเอง พ่อของเธอยุติการส่งลูกสาวไปแข่งขันเทนนิสเมื่อวิลเลียมส์อายุ 10 ขวบเพราะต้องการให้เธอทั้งสองจดจ่อกับการเรียนและประสบการณ์การโดนเหยียดผิวและเชื้อชาติก็ส่งผลต่อสภาพจิตใจของครอบครัวเธอเช่นกัน คุณพ่อของเธอจึงตัดสินใจให้ลูกสาวยุติการเล่นเทนนิสเป็นการชั่วคราว โดย ริชาร์ด วิลเลียมส์ พ่อของเธอเคยได้ยินพ่อแม่ผิวขาวพูดถึงพี่น้องวิลเลียมส์ในเชิงเสื่อมเสียในระหว่างการแข่งขัน ในช่วงเวลานั้น เซเรนา วิลเลียมส์ มีสถิติชนะและแพ้อยู่ที่ 46-3 ในการแข่งขันระดับจูเนียร์ทัวร์ของสมาคมเทนนิสแห่งสหรัฐอเมริกาและอยู่ในอันดับที่ 1 ในบรรดาผู้เล่นอายุต่ำกว่า 10 ปีในการแข่งขันที่ฟลอริดา ต่อมา ในปี 1995 เมื่อวิลเลียมส์อยู่ในชั้นประถมศึกษาปีที่ 9 พ่อของเธอให้ลูกสาวออกจากสถาบันของแมคชีและพี่น้องวิลเลียมส์ได้อยู่ภายใต้การฝึกสอนของผู้เป็นพ่อมานับตั้งแต่นั้น
สถิติโลก

ในฐานะนักเทนนิสหญิงที่ได้รับการยกย่องว่าเก่งที่สุดตลอดกาล เซเรนา วิลเลียมส์ ได้สร้างสถิติใหม่ในวงการเทนนิสมากมายนับตั้งแต่เริ่มเล่นอาชีพในปี 1995 โดยสถิติสำคัญของเธอได้แก่:
เป็นผู้เล่นแอฟริกัน-อเมริกันคนแรกที่ชนะเลิศแกรนด์สแลมออสเตรเลียนโอเพน
เป็นผู้เล่นหญิงคนที่ 6 คว้าแชมป์แกรนด์สแลมได้ครบทุกรายการ
เป็นผู้เล่นคนเดียวที่สามารถคว้าแชมป์แกรนด์สแลมได้ 3 รายการหลังจากเป็นฝ่ายเสียเปรียบในแต้ม Match Point
เป็นผู้เล่นหญิงที่ทำเงินรางวัลรวมได้มากที่สุดตลอดกาล (95 ล้านดอลลาร์สหรัฐ)
เป็นผู้เล่นหญิงที่ครองตำแหน่งมือวางอันดับ 1 ด้วยอายุที่มากที่สุด (35 ปี 6 เดือน 29 วัน ในวันที่ 24 เมษายน 2017)
ทำสถิติเสริ์ฟเอชในการแข่งขันวิมเบิลดันมากถึง 102 ครั้ง (ปี 2012)
เป็นผู้เล่นหญิงที่คว้าแชมป์ออสเตรเลียนโอเพนได้มากที่สุดจำนวน 7 สมัย
เป็นหนึ่งในสองผู้เล่นหญิงที่คว้าแชมป์ยูเอสโอเพนได้ 6 สมัย
เป็นผู้เล่นหญิงที่คว้าแชมป์แกรนด์สแลมในการแข่งขันบนฮาร์ดคอร์ตได้ 13 รายการ
เป็นผู้เล่นหญิงคนเดียวในยุคโอเพนที่ทำสถิติคว้าชัยชนะในการแข่งขันแกรนด์สแลมได้อย่างน้อย 50 นัดในแต่ละรายการ
เป็นผู้เล่นคนเดียว (นับรวมทั้งประเภทชายและหญิง) ที่สามารถคว้าชัยชนะในการแข่งขันแกรนด์สแลมจำนวนสามรายการได้อย่างน้อย 80 นัด (ออสเตรเลียนโอเพน, วิมเบิลดัน และ ยูเอสโอเพน)
เป็นผู้เล่นคนเดียว (นับรวมทั้งประเภทชายและหญิง) ที่สามารถคว้าแชมป์แกรนด์สแลมได้อย่างน้อย 10 รายการในช่วงเวลาสองทศวรรษ (ทศวรรษ 2000 และ 2010)
รูปแบบการเล่น

วิลเลียมส์ถือเป็นผู้เล่นที่มีกราวน์สโตรกที่หนักหน่วงและทั้งลูกยิงโฟร์แฮนด์และแบคแฮนด์ของเธอได้รับการยกย่องว่ามีประสิทธิภาพที่สุดในโลก เธอยังเป็นผู้เล่นที่มีลูกเสริ์ฟที่อันตรายมาก ในการแข่งขันออสเตรเลียนโอเพนปี 2013 เธอเสริ์ฟด้วยความเร็วเสิร์ฟสูงสุดที่ 128.6 ไมล์ต่อชั่วโมง (207.0 กม./ชม.) ซึ่งเป็นสถิติที่เร็วที่สุดเป็นอันดับสามในบรรดาผู้เล่นหญิง (เป็นรองเพียงวีนัส พี่สาวของเธอซึ่งทำไว้ ที่ 129 ไมล์ต่อชั่วโมง และ Sabine Lisicki ที่ทำไว้ 131 ไมล์ต่อชั่วโมง) สิ่งที่ทำให้เธอมีการเสิร์ฟที่อันตรายคือการวางบอลที่แม่นยำและความสามารถในการตีบอลที่ทรงพลังอย่างสม่ำเสมอด้วยความเร็วที่ยอดเยี่ยม ในการแข่งขันชิงแชมป์วิมเบิลดันปี 2012 เธอทำลายสถิติการแข่งขันด้วยการเสริ์ฟเอซไปถึง 102 ครั้ง ซึ่งมากกว่าผู้เล่นชายทุกคนทำได้ในตลอดสองสัปดาห์ของการแข่งขัน วิลเลียมส์ได้รับการยกย่องว่าเป็นผู้เล่นที่เล่นได้ดีและถนัดในทุกพื้นคอร์ต
อุปกรณ์และชุดแข่ง

ในช่วงต้นปี 2000 เซเรนา วิลเลียมส์สวมชุดแข่งขันของพูม่า ต่อมาเธอได้เซ็นสัญญากับไนกี้ในปี 2004 ด้วยสัญญามูลค่า 40 ล้านดอลลาร์และได้ใช้อุปกรณ์และชุดแข่งขันทั้งหมดของไนกี้มาจนถึงปัจจุบัน โดยทางไนกี้ได้ออกแบบเสื้อผ้าสั่งตัดพิเศษสำหรับวิลเลียมส์ซึ่งเธอสวมใส่ในคอร์ตพร้อมกับรองเท้าสั่งทำพิเศษ เธอใช้ไม้แร็กเก็ต Wilson Hammer Stretch เมื่อเธอได้แชมป์แกรนด์สแลมเป็นครั้งแรกในปี 1999 ก่อนที่จะเปลี่ยนไปใช้ Wilson nCode ในช่วงเวลาสั้นๆ และ ต่อมาเธอได้ใช้ไม้ Wilson Blade นับตั้งแต่ปี 2008 ไม้เทนนิสของเธอมักจะมีขนาดใหญ่มาก โดยมีขนาดหัว 104 ตารางนิ้ว ตั้งแต่ปี 2017 วิลสันได้ผลิตแร็กเก็ตที่มีลายเซ็น Wilson Blade SW104 ซึ่งได้รับการออกแบบตามความต้องการของวิลเลียมส์เอง และ ตั้งแต่ปี 2020 วิลเลียมส์ได้ใช้ไม้รุ่นเล็กของแร็กเก็ตรุ่นนี้ นั่นคือ Wilson Blade SW102 Autograph
ชีวิตส่วนตัว

วิลเลียมส์สมรสกับอเล็กซิส โอฮาเนียน ผู้ร่วมก่อตั้งเรดดิต ทั้งคู่สมรสกันเมื่อวันที่ 16 พฤศจิกายน 2017 ในนิวออร์ลีนส์ โดยเธอวางแผนที่จะย้ายไปซานฟรานซิสโกกับโอฮาเนียนหลังงานแต่งงาน เมื่อวันที่ 19 เมษายน 2017 วิลเลียมส์โพสต์ภาพด้านข้างของรูปร่างตัวเองใน Snapchat ที่เน้นที่หน้าท้องของเธอ และ มีคำบรรยายว่า "20 สัปดาห์" เพื่อบอกเป็นนัยว่าเธอตั้งครรภ์ ต่อมาในเย็นวันนั้น โฆษกของเธอได้ยืนยันการตั้งครรภ์ความจริงที่ว่าเธอตั้งครรภ์มาได้ 20 สัปดาห์ในขณะนั้น และ เธอตั้งครรภ์ได้ 8 สัปดาห์เมื่อเธอคว้าแชมป์ออสเตรเลียนโอเพนในช่วงต้นปี ในเดือนกันยายน 2017 วิลเลียมส์ให้กำเนิดลูกสาวของเธอคือ Alexis Olympia Ohanian Jr ซึ่งมักเรียกกันว่า "โอลิมเปีย"
เธอได้รับการผ่าตัดคลอดฉุกเฉินเนื่องจากอัตราการเต้นของหัวใจของทารกลดลงระหว่างคลอดและเธอประสบภาวะหลอดเลือดอุดตันในปอดหลังคลอด โดยเธอต้องใช้เวลาพักฟื้นถึง 6 สัปดาห์ และเธอให้สัมภาษณ์ว่าเธอเผชิญกับภาวะซึมเศร้าภายหลังคลอด วิลเลียมส์ได้แสดงเจตนารมณ์ชัดเจนว่าต้องการให้ลูกสาวของเธอเป็นนักเทนนิสในอนาคตและได้เตรียมการในการว่าจ้างผู้ฝึกสอนให้แก่ลูกสาวของเธออีกด้วย นอกเหนือจากภาษาอังกฤษ วิลเลียมส์ยังมีความสามารถในการสื่อสารภาษาฝรั่งเศสได้ (รวมทั้งพื้นฐานภาษาสเปนและอิตาเลียน)
ในปี 2009 สองพี่น้องวิลเลียมส์ได้ร่วมเป็นส่วนหนึ่งของผู้ถือหุ้นทีมอเมริกันฟุตบอล "Miami Dolphins" ทีมในการแข่งขัน NFL โดยทั้งสองถือเป็นหญิงผิวสีคู่แรกที่ได้เป็นส่วนหนึ่งในการบริหารทีมอเมริกันฟุตบอลของสหรัฐอเมริกา นอกเหนือจากกีฬาเทนนิส เซเรนา วิลเลียมส์ยังมีความสนใจในงานด้านแฟชั่น และเธอยังออกแบบและมีแบรนด์สินค้าของตัวเอง รวมทั้งยังเป็นคณะกรรมการบริหารของ SurveyMonkey อีกด้วย
การกุศล

สองพี่น้องวิลเลียมส์มีกิจกรรมการกุศลเพื่อช่วยเหลือชาวผิวสีตลอดระยะเวลาหลายปี โดยได้บริจาคเงินในนาม The local Ronald McDonald House charities เพื่อช่วยเหลือผู้ป่วยตามโรงพยาบาลต่างๆทั่วสหรัฐอเมริกา และเซเรนายังก่อตั้งมูลนิธิ Serena Williams Foundation เพื่อสนับสนุนทุนการศึกษาแก่เด็กผู้ยากไร้ทั่วโลกโดยเน้นที่ประชาชนผิวสีตามถิ่นทุรกันดารในทวีปแอฟริกาและในหลายรัฐของสหรัฐอเมริกา เธอยังเป็นหนึ่งในนักกีฬาหญิงผู้มีชื่อเสียงที่ร่วมเป็นส่วนหนึ่งในการช่วยเหลือสตรีที่ป่วยเป็นมะเร็งเต้านมและยังร่วมรณรงค์เรียกร้องสิทธิสตรีผ่านบัญชีโซเชียลอยู่เสมอ
ในปี 2014 วิลเลียมส์จัดงานวิ่งการกุศลประจำปีในชื่อ "The Serena Williams Ultimate Fun Run" เพื่อสนับสนุนกองทุน Serena Williams Fund ซึ่งช่วยเหลือบุคคลและชุมชนที่ด้อยโอกาสที่ได้รับผลกระทบจากความรุนแรงและเพื่อเพิ่มโอกาสทางการศึกษาแก่เยาวชน
สถิติการแข่งขันรายการสำคัญ > รอบชิงชนะเลิศแกรนด์สแลม > ประเภทหญิงเดี่ยว: เข้าชิงชนะเลิศ 33 รายการ (ชนะเลิศ 23 รายการ, รองชนะเลิศ 10 รายการ)

| ผลลัพธ์ | ปี | รายการ | พื้นสนาม | คู่แข่งในรอบชิงชนะเลิศ | ผลการแข่งขัน |
| --- | --- | --- | --- | --- | --- |
| ชนะเลิศ | 1999 | US Open | Hard |  Martina Hingis | 6–3, 7–6(7–4) |
| รองชนะเลิศ | 2001 | US Open | Hard |  Venus Williams | 2–6, 4–6 |
| ชนะเลิศ | 2002 | French Open | Clay |  Venus Williams | 7–5, 6–3 |
| ชนะเลิศ | 2002 | Wimbledon | Grass |  Venus Williams | 7–6(7–4), 6–3 |
| ชนะเลิศ | 2002 | US Open (2) | Hard |  Venus Williams | 6–4, 6–3 |
| ชนะเลิศ | 2003 | Australian Open | Hard |  Venus Williams | 7–6(7–4), 3–6, 6–4 |
| ชนะเลิศ | 2003 | Wimbledon (2) | Grass |  Venus Williams | 4–6, 6–4, 6–2 |
| รองชนะเลิศ | 2004 | Wimbledon | Grass |  Maria Sharapova | 1–6, 4–6 |
| ชนะเลิศ | 2005 | Australian Open (2) | Hard |  Lindsay Davenport | 2–6, 6–3, 6–0 |
| ชนะเลิศ | 2007 | Australian Open (3) | Hard |  Maria Sharapova | 6–1, 6–2 |
| รองชนะเลิศ | 2008 | Wimbledon | Grass |  Venus Williams | 5–7, 4–6 |
| ชนะเลิศ | 2008 | US Open (3) | Hard |  Jelena Janković | 6–4, 7–5 |
| ชนะเลิศ | 2009 | Australian Open (4) | Hard |  Dinara Safina | 6–0, 6–3 |
| ชนะเลิศ | 2009 | Wimbledon (3) | Grass |  Venus Williams | 7–6(7–3), 6–2 |
| ชนะเลิศ | 2010 | Australian Open (5) | Hard |  Justine Henin | 6–4, 3–6, 6–2 |
| ชนะเลิศ | 2010 | Wimbledon (4) | Grass |  Vera Zvonareva | 6–3, 6–2 |
| รองชนะเลิศ | 2011 | US Open | Hard |  Samantha Stosur | 2–6, 3–6 |
| ชนะเลิศ | 2012 | Wimbledon  (5) | Grass |  Agnieszka Radwańska | 6–1, 5–7, 6–2 |
| ชนะเลิศ | 2012 | US Open (4) | Hard |  Victoria Azarenka | 6–2, 2–6, 7–5 |
| ชนะเลิศ | 2013 | French Open (2) | Clay |  Maria Sharapova | 6–4, 6–4 |
| ชนะเลิศ | 2013 | US Open (5) | Hard |  Victoria Azarenka | 7–5, 6–7(6–8), 6–1 |
| ชนะเลิศ | 2014 | US Open (6) | Hard |  Caroline Wozniacki | 6–3, 6–3 |
| ชนะเลิศ | 2015 | Australian Open (6) | Hard |  Maria Sharapova | 6–3, 7–6(7–5) |
| ชนะเลิศ | 2015 | French Open (3) | Clay |  Lucie Šafářová | 6–3, 6–7(2–7), 6–2 |
| ชนะเลิศ | 2015 | Wimbledon (6) | Grass |  Garbiñe Muguruza | 6–4, 6–4 |
| รองชนะเลิศ | 2016 | Australian Open | Hard |  Angelique Kerber | 4–6, 6–3, 4–6 |
| รองชนะเลิศ | 2016 | French Open | Clay |  Garbiñe Muguruza | 5–7, 4–6 |
| ชนะเลิศ | 2016 | Wimbledon (7) | Grass |  Angelique Kerber | 7–5, 6–3 |
| ชนะเลิศ | 2017 | Australian Open (7) | Hard |  Venus Williams | 6–4, 6–4 |
| รองชนะเลิศ | 2018 | Wimbledon | Grass |  Angelique Kerber | 3–6, 3–6 |
| รองชนะเลิศ | 2018 | US Open | Hard |  Naomi Osaka | 2–6, 4–6 |
| รองชนะเลิศ | 2019 | Wimbledon | Grass |  Simona Halep | 2–6, 2–6 |
| รองชนะเลิศ | 2019 | US Open | Hard |  Bianca Andreescu | 3–6, 5–7 |
สถิติการแข่งขันรายการสำคัญ > รอบชิงชนะเลิศแกรนด์สแลม > ประเภทหญิงคู่: เข้าชิงชนะเลิศ 14 รายการ (ชนะเลิศ 14 รายการ)

| ผลลัพธ์ | ปี | รายการ | พื้นสนาม | จับคู่กับ | คู่แข่ง | ผลการแข่งขัน |
| --- | --- | --- | --- | --- | --- | --- |
| ชนะเลิศ | 1999 | French Open | Clay |  Venus Williams |  Martina Hingis  Anna Kournikova | 6–3, 6–7(2–7), 8–6 |
| ชนะเลิศ | 1999 | US Open | Hard |  Venus Williams |  Chanda Rubin  Sandrine Testud | 4–6, 6–1, 6–4 |
| ชนะเลิศ | 2000 | Wimbledon | Grass |  Venus Williams |  Julie Halard-Decugis  Ai Sugiyama | 6–3, 6–2 |
| ชนะเลิศ | 2001 | Australian Open | Hard |  Venus Williams |  Lindsay Davenport  Corina Morariu | 6–2, 2–6, 6–4 |
| ชนะเลิศ | 2002 | Wimbledon (2) | Grass |  Venus Williams |  Virginia Ruano Pascual  Paola Suárez | 6–2, 7–5 |
| ชนะเลิศ | 2003 | Australian Open (2) | Hard |  Venus Williams |  Virginia Ruano Pascual  Paola Suárez | 4–6, 6–4, 6–3 |
| ชนะเลิศ | 2008 | Wimbledon (3) | Grass |  Venus Williams |  Lisa Raymond  Samantha Stosur | 6–2, 6–2 |
| ชนะเลิศ | 2009 | Australian Open (3) | Hard |  Venus Williams |  Daniela Hantuchová  Ai Sugiyama | 6–3, 6–3 |
| ชนะเลิศ | 2009 | Wimbledon (4) | Grass |  Venus Williams |  Samantha Stosur  Rennae Stubbs | 7–6(7–4), 6–4 |
| ชนะเลิศ | 2009 | US Open (2) | Hard |  Venus Williams |  Cara Black  Liezel Huber | 6–2, 6–2 |
| ชนะเลิศ | 2010 | Australian Open (4) | Hard |  Venus Williams |  Cara Black  Liezel Huber | 6–4, 6–3 |
| ชนะเลิศ | 2010 | French Open (2) | Clay |  Venus Williams |  Květa Peschke  Katarina Srebotnik | 6–2, 6–3 |
| ชนะเลิศ | 2012 | Wimbledon (5) | Grass |  Venus Williams |  Andrea Hlaváčková  Lucie Hradecká | 7–5, 6–4 |
| ชนะเลิศ | 2016 | Wimbledon (6) | Grass |  Venus Williams |  Tímea Babos   Yaroslava Shvedova | 6–3, 6–4 |
สถิติการแข่งขันรายการสำคัญ > รอบชิงชนะเลิศแกรนด์สแลม > คู่ผสม: เข้าชิงชนะเลิศ 4 รายการ (ชนะเลิศ 2 รายการ, รองชนะเลิศ 2 รายการ)

| ผลลัพธ์ | ปี | รายการ | พื้นสนาม | จับคู่กับ | คู่แข่ง | ผลการแข่งขัน |
| --- | --- | --- | --- | --- | --- | --- |
| รองชนะเลิศ | 1998 | French Open | Clay |  Luis Lobo |  Justin Gimelstob  Venus Williams | 3–6, 4–6 |
| ชนะเลิศ | 1998 | Wimbledon | Grass |  Max Mirnyi |  Mahesh Bhupathi  Mirjana Lučić | 6–4, 6–4 |
| ชนะเลิศ | 1998 | US Open | Hard |  Max Mirnyi |  Patrick Galbraith  Lisa Raymond | 6–2, 6–2 |
| รองชนะเลิศ | 1999 | Australian Open | Hard |  Max Mirnyi |  David Adams  Mariaan de Swardt | 4–6, 6–4, 6–7(5–7) |
แหล่งข้อมูลอื่น

เว็บไซต์ทางการ
เซเรนา วิลเลียมส์ ที่อินเทอร์เน็ตมูวีเดตาเบส
Interview with Serena Williams on Hossli.com
Serena Williams Profile
เซเรนา วิลเลียมส์ และ พี่สาวของเธอ (วีนัส) ณ เมืองบัลติมอร์ ปี 1993
เซเรนา วิลเลียมส์สวมใส่ชุดแข่งขันของไนกี้ตั้งแต่ปี 2004 จนถึงปัจจุบัน
เทย์เลอร์ แซนเดอร์

เทย์เลอร์ แซนเดอร์ (อังกฤษ: Taylor Sander; 17 มีนาคม ค.ศ. 1992) เป็นนักวอลเลย์บอลชายชาวอเมริกัน ในตำแหน่งตัวตีด้านนอก ให้กับสโมสรกูชีเนลูเบชีวีตาโนวา
ประวัติ

แซนเดอร์เกิดที่เมืองฮันติงตันบีช รัฐแคลิฟอร์เนีย ต่อมาได้เข้าศึกษาที่มหาวิทยาลัยบริกแฮมยัง ซึ่งเขาเล่นวอลเลย์บอลให้กับทีมมหาวิทยาลัย บีวายยูคูการ์ และในปี ค.ศ. 2014 เขาได้รับการยอมรับว่าเป็นผู้เล่นที่ดีที่สุดในลีกนักเรียนชาวอเมริกัน
ในปี ค.ศ. 2014 แซนเดอร์ได้ย้ายไปเล่นที่ลีกประเทศอิตาลีซึ่งเขาเซ็นสัญญากับสโมสรบลูวอลเลย์เวโรนา ในปี ค.ศ. 2016 เขาได้มีส่วนช่วยให้ทีมชนะการแข่งขันซีอีวีแชลเลนจ์คัพ ฤดูกาล 2015–16 โดยเอาชนะทีมฟาเคลโนวีอูเรนกอย ในรอบชิงชนะเลิศ จากนั้นช่วงระยะเวลาสั้น ๆ เขาได้เล่นให้กับลีกประเทศจีนและประเทศกาตาร์ ในลีกประเทศกาตาร์เขาได้มีส่วนช่วยให้ทีมคว้าแชมป์ของลีกกาตาร์ ร่วมกับสโมสรอัลอะรอบี ตั้งแต่ปี ค.ศ. 2017 ได้เขาเป็นส่วนหนึ่งของสโมสรกูชีเนลูเบชีวีตาโนวา
ในทีมชาติแซนเดอร์เปิดตัวครั้งแรกในปี ค.ศ. 2012 ในปี ค.ศ. 2014 เขาช่วยให้ทีมชาติสหรัฐคว้าแชมป์เวิลด์ลีก และเขาได้รับรางวัลผู้เล่นทรงคุณค่าและตัวตบหัวเสายอดเยี่ยมจากการแข่งขันอีกด้วย ในปีเดียวกันในการแข่งขันชิงแชมป์โลก เขาจบการแข่งขันอันดับที่ 7
ในปี ค.ศ. 2015 แซนเดอร์ในการแข่งขันเวิลด์ลีก ได้รับรางวัลเหรียญทองแดง
ในปี ค.ศ. 2016 ในการแข่งขันกีฬาโอลิมปิก ที่รีโอเดจาเนโร แซนเดอร์เป็นผู้เล่นหลักของทีม และเขาได้เป็นผู้มีส่วนสำคัญในการพาทีมชาติสหรัฐเข้ารับรางวัลเหรียญทองแดง ในช่วงท้ายของการแข่งขันแซนเดอร์
สังกัดสโมสร

บีวายยูคูการ์ (2011–2014)
บลูวอลเลย์เวโรนา (2014–2016)
ปักกิ่ง บีเอไอซี มอเตอร์ (2016–2017)
อัลอะรอบี (2017)
กูชีเนลูเบชีวีตาโนวา (2017–)
แหล่งข้อมูลอื่น

BYU Athlete Profile เก็บถาวร 2017-07-13 ที่ เวย์แบ็กแมชชีน
เทย์เลอร์ แซนเดอร์ ที่เอกซ์ (ทวิตเตอร์)
เทย์เลอร์ แซนเดอร์ ที่เฟซบุ๊ก
| ก่อนหน้า |  | เทย์เลอร์ แซนเดอร์ |  | ถัดไป |
| --- | --- | --- | --- | --- |
|  อีวาน ไซเซฟ    รีการ์ดู ลูกาเรลลี |  | วอลเลย์บอลเวิลด์ลีก ตัวตบหัวเสายอดเยี่ยม    รีการ์ดู ลูกาเรลลี  (2014) |  |  แอร์วีน แอนกาแป็ต    มีเคา กูเบียก |
|  นิโคไล พาฟโลฟ |  | วอลเลย์บอลเวิลด์ลีก ผู้เล่นทรงคุณค่า  (2014) |  |  แอร์วีน แอนกาแป็ต |
| ไม่มีผู้ได้รับรางวัล |  | วอลเลย์บอลชายเนชันส์ลีก ตัวตบหัวเสายอดเยี่ยม    ดมีตรี วอลคอฟ  (2018) |  | รอประกาศ |
| ด ค กรายชื่อนักวอลเลย์บอลชายทีมชาติสหรัฐ – เวิลด์คัพ 2015 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี   6 ลอตแมน  7 คาวิกา โชจิ  9 ทรอย  11 คริสเตนเซน  12 โฮล์มส์  17 โฮลท์  20 สมิธ  21 วัตเทน  22 เอริก โชจิ  ผู้ฝึกสอน: สเปรอว์  |  |
| ด ค กรายชื่อนักวอลเลย์บอลชายทีมชาติสหรัฐ – โอลิมปิกฤดูร้อน 2016 |
| --- | --- | --- |
|  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  1 แอนเดอร์สัน  2 รัสเซล  3 แซนเดอร์  4 ลี  7 โชจิ คาวิกา  8 พริดดี  9 ทรอย  10 แจชก์  11 คริสเตนเซน  17 โฮลท์  20 สมิธ  21 โชจิ เอริก  ผู้ฝึกสอน: สเปรอว์  |  |
เทรเวอร์ ฮอร์น

Trevor Horn, 1984
เทรวอร์ ชาลส์ ฮอร์น (อังกฤษ: Trevor Charles Horn) เกิดเมื่อวันที่ 15 กรกฎาคม พ.ศ. 2492 เป็นนักร้อง นักดนตรี ชาวอังกฤษ เขาเป็นที่รู้จัก มีชื่อเสียงในฐานะนักร้องนำของวง เดอะบั๊กเกิลส์ วงในปลายยุคทศวรรษที่ 1970's และเคยรวมวง อย่าง ดิอาร์ตออฟน็อยส์ และ เยส ตอนนี่เขาเจ้าของค่ายเพลง ซีทีที เรคคอร์ดส์ ปัจจุบันเป็นสมาชิกวง เดอะโปรดิวเซอส์
แหล่งข้อมูลอื่น

http://www.trevorhorn.com
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  สเปน  ฝรั่งเศส  BnF data  เยอรมนี  สหรัฐ  เช็กเกีย  เนเธอร์แลนด์  โปแลนด์ 
ศิลปิน:  รางวัลแกรมมี  มิวสิกเบรนซ์ 
อื่น ๆ:  IdRef
เทคบอล

| --- | --- |
การฟาดลูกบอลของทีมชาติไทย
สมาพันธ์สูงสุด: สมาพันธ์เทคบอลนานาชาติ
เล่นครั้งแรก: 2014; 10 ปีที่แล้ว (2014)
ลักษณะเฉพาะ
การปะทะ: ไม่มี
ผู้เล่นในทีม: เดี่ยว คู่ คู่ผสม
หมวดหมู่: ในร่ม กลางแจ้ง ชายหาด
อุปกรณ์: ลูกฟุตบอล โต๊ะเทคบอล
เทคบอล (อังกฤษ: Teqball) เป็นกีฬาที่ผสมองค์ประกอบของเซปักตะกร้อและเทเบิลเทนนิสเข้าด้วยกัน เทคบอลใช้ลูกบอลเล่นบนโต๊ะทรงโค้ง ผู้เล่นใช้ร่างกายได้ทุกส่วน ยกเว้นแขนและมือ ส่งลูกฟุตบอลข้ามโต๊ะกันไปมาไม่ว่าจะด้วยวิธีใด อาจเล่นสองคนในการแข่งขันเดี่ยว หรือเล่นสี่คนในการแข่งขันคู่ สหพันธ์เทคบอลนานาชาติ (International Federation of Teqball, FITEQ) นำกีฬานี้ขึ้นสู่ระดับนานาชาติ นักฟุตบอลระดับโลกหลายคนให้ความสนใจเทคบอล และหลังจากกีฬานี้ได้รับการบรรจุเป็นหนึ่งในกีฬาใช้แข่งขันในเอเชียนบีชเกมส์ 2023 และยูโรเปียนเกมส์ 2023 สมาพันธ์เทคบอลนานาชาติพยายามทำให้กีฬานี้เป็นส่วนหนึ่งของกีฬาในโอลิมปิก
เทคบอลเป็นกีฬาที่ได้รับการยอมรับเร็วที่สุดของโลกในเดือนสิงหาคม ค.ศ. 2018 เมื่อสมาพันธ์เทคบอลนานาชาติได้รับการยอมรับอย่างเป็นทางการโดยสภาโอลิมปิกแห่งเอเชีย ในเดือนมิถุนายน ค.ศ. 2019 สมาพันธ์ได้รับการยอมรับอย่างเป็นทางการโดยสมาคมคณะกรรมการโอลิมปิกแห่งชาติแอฟริกา
ในเดือนพฤศจิกายน ค.ศ. 2020 สมาพันธ์เทคบอลนานาชาติได้เป็นสมาชิกอย่างเต็มตัวของสมาคมสหพันธ์กีฬานานาชาติ (GAISF)
ประวัติ

เทคบอลถือกำเนิดขึ้นใน ค.ศ. 2012 โดยนักกีฬาฟุตบอลในฮังการีสามคนได้แก่ กาโบร์ โบร์ชาญี (อดีตนักกีฬาอาชีพ), เจิร์จ ก็อจจาน (นักธุรกิจชาวฮังการี) และวิกโตร์ ฮูซาร์ (นักคอมพิวเตอร์) ความคิดในการสร้างกีฬาใหม่ขึ้นมาจากโบร์ชาญีที่เคยเล่นฟุตบอลบนโต๊ะเทเบิลเทนนิส โต๊ะแนวนอนทำให้ลูกบอลมักไม่ทำให้ลูกบอลเด้งไปหาอีกผู้เล่นหนึ่ง ทำให้เกมนี้ไม่มีความสนุกมากเท่าที่ควร โบร์ชาญีคิดว่าหากทำให้โต๊ะเป็นทรงโค้ง พื้นผิวลักษณะคล้ายช่องโค้งอาจช่วยให้ลูกบอลกระดอนไปถึงเท้า หลังจากการพัฒนาหลายปีด้วยกันกับฮูซาร์ โต๊ะเทคบอลโต๊ะแรกก็ได้รับการสร้างขึ้นใน ค.ศ. 2014
กฎและกติกา

โต๊ะเทค
สนามเทคบอลมองจากมุมสูง
กฎการเล่นเทคบอลออกโดยสมาพันธ์เทคบอลนานาชาติ